આ અંગેની વિગત એવી છે કે પાલનપુર નજીક આવેલા કરઝા ગામના રહીશ વિનોદભાઇ મૂળુભાઇ પરમાર તેની બહેન જશીબહેન તથા ભાણેજ ભાવેશ અને ભાણી કિંજલને બાઇક પર બેસાડી સાસરે મૂકવા જઇ રહ્યા હતા ત્યારે જસપુરિયા ગામના પાટિયા પાસે સામેથી પુરઝડપે આવી રહેલી કારે બાઇકને અડફેટે લઇ જોરદાર ટક્કર મારતાં બાઇક પર જઇ રહેલ આ પાંચેય જમીન પર પટકાયા હતા. જેમાં ગંભીર ઇજા થવાના કારણે જશીબહેનનું ઘટનાસ્થળે જ મોત થયું હતું.